b'\n_START_ARTICLE_\nUurna\n_START_PARAGRAPH_\nUurna eli hautauurna eli tuhkauurna on yleisimmin savesta tai metallista valmistettu kannellinen vaasi, jonka alaosa on usein kapeampi kuin yl\xc3\xa4osa. Uurnassa ei yleens\xc3\xa4 ole kantokahvoja._NEWLINE_Monissa vanhoissa kulttuureissa uurniin s\xc3\xa4il\xc3\xb6ttiin kuolleen ihmisen tuhkat. Antiikin roomalaisilla oli erillisi\xc3\xa4 uurnaholveja, joihin uurnat asetettiin siistiin riviin._NEWLINE_Nykyisinkin on tapana s\xc3\xa4il\xc3\xb6\xc3\xa4 polttohaudatun vainajan tuhka uurnaan. Tuhkauurnia voidaan s\xc3\xa4il\xc3\xb6\xc3\xa4 esimerkiksi uurnaholvissa, hautausmaiden uurnalehdoissa, perhehaudoissa tai tuhkan voi sirotella muistolehtoon. Tuhkauurnan voi s\xc3\xa4il\xc3\xb6\xc3\xa4 my\xc3\xb6s kotona. Suomessa kuitenkin on tuhka haudattava tai muuten sijoitettava pysyv\xc3\xa4sti vuoden kuluessa tuhkauksesta (hautaustoimilain 7 luvun 19 \xc2\xa7 mukaan). Lakia tulkitaan niin, ettei Suomessa vainajan tuhkaa saa s\xc3\xa4il\xc3\xb6\xc3\xa4 kotona._NEWLINE_Vaaleissa s\xc3\xa4ili\xc3\xb6t\xc3\xa4, johon \xc3\xa4\xc3\xa4nestysliput laitetaan, kutsutaan vaaliuurnaksi, vaikka se ei yleens\xc3\xa4 ole uurnan muotoinen.'